Zápisnica o prehliadke Štátnej meštianskej školy v Sečovciach vykonanej 18. decembra 1947


Originálne znenie

Strana [1] 
Zápisnica (zpráva) o prehliadke

Sedem triednej štát. mešt. školy v Sečovciach.

Stav budovy Škola je umiestnená vo vlastnej budove, postavenej v roku 1908, s prístavbpu z roku 1942. Budova je v dobrom stave a školskému účelu vyhovuje.

Učebne (počet, rozmery, osvetlenie, výzdoba a pod.) bočné miestnosti 7 učební rozmerov 950 x 630 cm, kresliareň 1100 x 650 cm, školká kuchyňa 500 x 550, 4 kabinety, riaditeľňa a sborovňa. Osvetlenie je elektrické, čistota a výzdoba primeraná.

Zariadenie školy Učebne dobre zariadené. Chýba zariadenie do kresliarne, školskej kuchyne a zčiastky do kabinetov.

Pomôcky Za vojny zničené. Od tých čias niečo nadobudnuté, ale je ich málo.

Knižnice Žiacka knižnica má 307 sväzkov, učiteľská 91 sväzkov, príručná knižnica riaditeľa školy 23 sväzkov.

Školská záhrada je. V jeseni tohto roku vysadené bolo v nej 130 ovocných stromkov.

Ihrisko (telovýchova) Za ihrisko slúži priestranný školský dvor rozmerov 24 x 62 m. Slúži i pre ciele telesnej výchovy.

Úradné knihy triednych učiteľov vzorne vedené

Riaditeľstvo školy (pokladničná hotovosť uložená?) Pokladničná hotovosť uložená na šekový účet u Pošt. sporit v Bratislave a vykazuje k 18. dec. 1947 sumu Kčs 22.278.55.

Strana [2] 
Počet žiactva podľa trieda a školská dochádzka I. tr. 51, I.a tr. 50, II. tr. 50, II.a tr. 46. III. tr. 36, III.a tr. 30, jednoročný učebný náukobeh 39 žiakov. Školská dochádzka za uplynulý mesiac činí 98.14

Zdravotný stav žiactva dobrý

Školská samospráva, sporivosť a pod. je v triedach zavedená, taktiež i sporivosť obzvlášť na výletný fond.

Štátoobčianska, mravná a národná výchova:

Prípadné zmeny v učiteľskom sbore a mimoškolská činnosť učiteľstva a príprava na vyučovanie
Zmeny v tomto škol. roku dosiaľ neboly. Mimoškolskej činnosti zúčastňujú sa učitelia v Osvetovej rade, v Matici slovenskej, v ČSČK, na poli družstevnom, športovom. Prípravy na vyučovanie konajú učitelia písomne.

Rodičovské sdruženie je pri škole a osvedčuje sa veľmi dobre. O záujme rodičov o školu svedčí veľká účasť na rodičovských poradách.

Celkový stav školy veľmi dobrý

Prípadné poznámky riaditeľa a učiteľského sboru Nedostatok učebníc spôsobuje ťažkosti pri vyučovaní.

Strana [3] 
Prospech, chovanie, manuálna práca žiactva Prospech dobrý, chovanie žiactva slušné. Priestupky proti školskému poriadku sú zriedkavé.

Pokyny školského inšpektora Ústredný školský inšpektor vyslovil svoje uspokojenie nad dobrou úrovňou školy tak so stránky čistoty, poriadku, ako i vyučovacích výsledkov. Vyslovil ale želanie, aby sa so zvýšeným úsilím pracovalo na odstránení nedostatkov, ktoré kde tu ešte sú. Tak v štátoobčianskej výchove žiada sa vychádzať z danej skutočnosti, z nášho ľudovodemokratického zriadenia, z košického vládneho programu a zo spojenectva s veľkým bratským SSSR, aby sme z našich detí vychovali uvedomelých občanov, dobrých Slovanov, oddaných svojmu štátu, jeho ľudovodemokratickému zriadeniu a verných spojencov SSSR. Podobne i v iných predmetoch priblížiť školu viacej k životu. Vo vyučovacom jazyku voliť témy písomných skúšok zo súčasného života a vyhýbať sa témam zovšednelým. V zemepise odpĺňať látku aktuálnymi vecami, pravda, tieto i sledovať, aby sme mohli žiakov s nimi oboznamovať.

V Sečovciach 18. dec. 1947.

Zapisovateľ:
[bez podpisu]
Riaditeľ školy:
[podpis]

Učiteľský sbor:
[bez podpisu]

Správa [4] 
Zpráva školského inšpektora

Riaditeľ školy

Učiteľský sbor

Shoda v učiteľskom sbore

Celkový stav školy po stránke vecnej a osobnej

Čo urobil školský inšpektor na odstránenie závad a nedostatkov

V Trebišove 10. I. 1948.

[nečitateľný podpis]
Školský inšpektor.

Školský inšpektorát v Trebišove
Štátna meštianska škola v Sečovciach
1948
Dokumenty
Citované podľa archívneho dokumentu